HR
C 173/24
Službeni list Europske unije
15.5.2023.
Prethodno pitanje Treba li članak 32. stavak 2. točku (c) Direktive 2014/24/EU (1), s obzirom na članak 14.
UFEU-a, usko tumačiti na način da je dodjela ugovora o javnoj nabavi koji služi za pružanje usluga od općeg interesa u slučaju iznimne žurnosti moguća u pregovaračkom postupku bez prethodne objave čak i ako javni naručitelj može predvidjeti događaj te se okolnosti na koje se poziva za opravdanje iznimne žurnosti mogu dovesti u vezu s njim?
(1)
Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL 2014., L 94, str. 65. i ispravci SL 2015., L 275, str. 68., SL 2016., L 311, str.
26. i SL 2020., L 406, str. 67.)
Tužba podnesena 17. ožujka 2023. – Europska komisija/Republika Bugarska (Predmet C-165/23) (2023/C 173/33) Jezik postupka: bugarski Stranke Tužitelj: Europska komisija (zastupnici: Gr.
Koleva i S. Hermes, agenti) Tuženik: Republika Bugarska
Tužbeni razlozi i glavni argumenti Ovaj predmet odnosi se na činjenicu da Republika Bugarska nije ispunila obveze koje ima na temelju članka 13. stavaka 2. i 5. i članka 14. stavaka 1. i 2.
Uredbe (EU) br.
1143/2014 (1) Europskog parlamenta i Vijeća od 22. listopada 2014. o sprječavanju i upravljanju unošenja i širenja invazivnih stranih vrsta (u daljnjem tekstu: Uredba).
U skladu s člankom 14. stavkom 1.
Uredbe, Republika Bugarska je do 13. siječnja 2018.
trebala uspostaviti sustav nadzora invazivnih stranih vrsta koje izazivaju zabrinutost u Uniji ili ga uključiti u svoj postojeći sustav kojim se na temelju istraživanja, praćenja i drugih postupaka prikupljaju i evidentiraju podaci o pojavi invazivnih stranih vrsta u okolišu kako bi se spriječilo njihovo širenje u Uniju ili unutar nje.
Sustav nadzora trebao je ispunjavati zahtjeve iz članka 14. stavka 2. Uredbe.
U skladu s člankom 13. stavcima 2. i 5.
Uredbe, Republika Bugarska je do 13. srpnja 2019.
trebala uspostaviti i provesti jedan akcijski plan ili skup akcijskih planova te ga/ih bez odgode poslati Komisiji.
Republika Bugarska nije ispunila gore navedene obveze.
Tužbeni zahtjev Tužitelj od Suda zahtijeva da: — utvrdi da je Republika Bugarska, time što nije uspostavila (ili nije u svoj postojeći sustav uključila) sustav nadzora invazivnih stranih vrsta koje izazivaju zabrinutost u Uniji, koji sadržava i sve informacije navedene u članku 14. stavku 2., povrijedila obveze koje ima na temelju članka 14. stavaka 1. i 2.
Uredbe, — utvrdi da je Republika Bugarska, time što nije uspostavila i provela jedan akcijski plan ili skup akcijskih planova te ga/ih bez odgode poslala Komisiji, povrijedila obveze koje ima na temelju članka 13. stavaka 2. i 5.
Uredbe,